**NÁRODNÁ RADA SLOVENSKEJ REPUBLIKY**

VI. volebné obdobie

Číslo :

**Návrh zákona**

**z ............ 2012,**

ktorým sa mení a dopĺňa zákon č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov

**Národná rada Slovenskej republiky sa uzniesla na tomto zákone :**

 **Čl. I**

Zákon č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 240/1998 Z. z., zákona č. 235/1998 Z. z., zákona č. 280/1999 Z. z., zákona č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 589/2003 Z. z., zákona č. 514/2003 Z. z., zákona č. 613/2004 Z. z., zákona č. 125/2005 Z. z., zákona č. 341/2005 Z. z., zákona č. 585/2006 Z. z., zákona č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona č. 192/2009 Z. z., zákona č. 466/2009 Z. z., zákona č. 144/2010 Z. z., zákona č. 151/2010 Z. z., zákona č. 102/2011 Z. z., zákona č. 348/2011 Z. z., zákona č. 230/2012 Z. z. sa dopĺňa takto :

V § 111 v ods. 2) sa nahrádza slovo „nepodliehajú“ slovom „podliehajú“ a na konci vety sa dopĺňajú slová „a to do výšky 2/3 z priznanej sumy týchto dávok a príspevkov“, a slová „, ak osobitný predpis neustanovuje inak“ sa vypúšťajú, potom § 111 ods. 2) znie:

„2) Exekúcii podliehajú dávka v hmotnej núdzi a príspevky k dávke poskytované podľa osobitného predpisu, 11a) dávky sociálnej pomoci alebo peňažný príspevok na kompenzáciu sociálnych dôsledkov ťažkého zdravotného postihnutia a peňažný príspevok za opatrovanie poskytované podľa osobitného predpisu11aa) a štátne sociálne dávky a to do výšky 2/3 z priznanej sumy týchto dávok a príspevkov.“

V § 196 sa za slovo „času“ vkladá čiarka a slová „ktorých výška v súhrne nesmie presiahnuť hodnotu vymáhanej pohľadávky“, potom prvá veta znie takto:

 „Za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času, ktorých výška v súhrne nesmie presiahnúť hodnotu vymáhanej pohľadávky.“

§ 197 sa dopĺňa odsekom 4, ktorý znie:

„4) Ak dôjde k zastaveniu exekúcie z dôvodov, ktoré súdny exekútor zavinil, odmena mu nepatrí.“

**Čl. II.**

Tento zákon nadobúda účinnosť 1. januára 2013.